ডালিয়া আত্তার

ডালিয়া আত্তার-মেহেরজাদী একজন আমেরিকান রাজনীতিবিদ যিনি বর্তমানে মেরিল্যান্ড হাউস অফ ডেলিগেটসে কর্মরত। প্রতিনিধি আত্তার উত্তর -পশ্চিম বাল্টিমোর শহরে অবস্থিত মেরিল্যান্ড রাজ্যের ৪১ তম আইনি জেলার প্রতিনিধিত্ব করেন। আত্তারের জন্ম এবং বেড়ে ওঠা বাল্টিমোর শহরের একটি শ্রমিক শ্রেণীর অভিবাসী পরিবারে। তিনি একজন সেপার্দি (ইহুদি জাতিগত বিভাজন) সনাতনী ইহুদি, তিনি জন্মগ্রহণ করেছেন ইরানি - ইহুদি পিতা এবং মরক্কো - ইহুদি মাতার ঘরে। তিনি মেয়েদের একটি বাইস ইয়াকভ (অতি সনাতনী ইহুদি) বিদ্যালয়ে পড়াশোনা করেছেন। ২০১১ সালে তিনি বাল্টিমোর বিশ্ববিদ্যালয় থেকে স্নাতক হন এবং ব্যাচেলর অফ ক্রিমিনাল জাস্টিস ডিগ্রি অর্জন করেন। তিন বছর পরে, ২০১৪ সালে তিনি মেরিল্যান্ড বিশ্ববিদ্যালয়ের ফ্রান্সিস কিং ক্যারি স্কুল অফ ল থেকে আইন ডিগ্রি অর্জন করেন। স্নাতক হওয়ার পর, তিনি বাল্টিমোর রাজ্যের আইনজীবী দপ্তরে অভিশংসক (প্রসিকিউটর) হিসাবে কাজ করেছিলেন। ডালিয়া আত্তার তাঁর প্রথমবার নির্বাচনে দাঁড়ানোর কারণ হিসেবে বলেছেন সম্প্রদায়ের নেতৃবৃন্দ তাঁকে অনুরোধ করেছেন আইনসভায় "বৈচিত্র্য, নতুন কণ্ঠ এবং নতুন ধারণা" নিয়ে আসার জন্য। তিনি বলেছিলেন ইহুদি-বিরোধী মানসিকতা নিয়ে তিনি উদ্বিগ্ন, এছাড়া অপরাধ কমানো এবং শিক্ষা, চাকরি ও অর্থনীতির ক্ষেত্রে উন্নতি নিয়ে আসা তাঁর অগ্রাধিকার পাবে। ২০১৮ সালের ৪ঠা নভেম্বর, আত্তার মেরিল্যান্ড হাউস অফ ডেলিগেটস -এ নির্বাচিত প্রথম সনাতনী ইহুদি এবং আমেরিকার ইতিহাসের সর্বোচ্চ সারির অধিকারী সনাতনী ইহুদি মহিলা হয়েছিলেন। চেরিল কেগানকে সাথে নিয়ে, আত্তার আগুনা মহিলাদের (স্বামী পরিত্যক্তা বা স্বামী বিচ্ছিন্না) সাহায্য করার জন্য আইনটির সহ-পৃষ্ঠপোষকতা করেছেন। এই আইন অনুযায়ী স্বামীকে সামাজিক বিবাহ বিচ্ছেদ পেতে হলে তাকে তার স্ত্রীকে গেট (বিবাহ বিচ্ছেদেরর নথি) দিতে হবে। বাল্টিমোর জিউইস টাইমসকে দেওয়া এক সাক্ষাৎকারে ডালিয়া বলেছিলেন ইহুদি ইতিহাস থেকে কোন ব্যক্তিত্বের সাথে দেখা করতে চাইলে তিনি বাইস ইয়াকভের প্রতিষ্ঠাতা সারা শেনিরারের সঙ্গে দেখা করতে চান। বাইস ইয়াকভে পড়াশোনা করে তিনি শিখেছেন ন্যায়পরায়ণতা এবং নীতি সর্বদা প্রথমে আসবে। পরিবারে ছয় ভাইবোনের মধ্যে আত্তার হলেন চতুর্থ। তিনি আসফ মেহরজাদিকে বিবাহ করেছেন এবং তাঁদের দুটি সন্তান রয়েছে, ইলানা এবং অ্যারন। "Members - Delegate Dalya Attar"। mgaleg.maryland.gov। Maryland General Assembly। ফেব্রুয়ারি ১, ২০২০। সংগ্রহের তারিখ ফেব্রুয়ারি ৩, ২০২০।  "Dalya Attar, Maryland State Delegate"। Maryland Manual On-Line। Maryland State Archives। ফেব্রুয়ারি ১, ২০১৯। সংগ্রহের তারিখ ফেব্রুয়ারি ৩, ২০২০।  Deutch, Gabby (মার্চ ৯, ২০২০)। "The Sephardi Democrat serving as Maryland's first Orthodox legislator"। Jewish Insider। সংগ্রহের তারিখ ২০২০-০৩-২১।  You Should Know … Dalya Attar ওয়েব্যাক মেশিনে আর্কাইভকৃত ১০ সেপ্টেম্বর ২০২১ তারিখে. Baltimore Jewish Times Jmore Exclusive: Orthodox Lawyer Runs for House of Delegates. JMore Rabbi Shraga Simmons (জানুয়ারি ৪, ২০২০)। "The Highest-Ranking Elected Orthodox Jewish Woman politician in U.S. History"। Aish HaTorah। সংগ্রহের তারিখ ২০২০-০৩-১২।  "Primary Clout"। ১৭ সেপ্টেম্বর ২০২১ তারিখে মূল থেকে আর্কাইভ করা। সংগ্রহের তারিখ ১৭ সেপ্টেম্বর ২০২১।  Maryland House of Delegates District 41. Ballotpedia Sen. Cheryl C. Kagan (জানুয়ারি ৭, ২০২০)। "2020 is the year Maryland will finally help 'chained' Jewish women"। Washington Jewish Week। মার্চ ২১, ২০২০ তারিখে মূল থেকে আর্কাইভ করা। সংগ্রহের তারিখ ২০২০-০৩-২১।  "You Should Know … Dalya Attar"। ১০ সেপ্টেম্বর ২০২১ তারিখে মূল থেকে আর্কাইভ করা। সংগ্রহের তারিখ ১৭ সেপ্টেম্বর ২০২১।  The Sephardi millennial serving as Maryland’s first Orthodox legislator. Jewish Insider টেমপ্লেট:Maryland House of Delegates